open-index/open-wikipedia-markdown huggingface dataset:
Galería de imaxes do mosteiro de Santa María de Monfero

O mosteiro de Santa María de Monfero é un mosteiro medieval situado na parroquia de San Fiz de Monfero no concello de Monfero.

## Galería

Ficheiro:Mosteiro de Santa María de Monfero 1.jpg|
Ficheiro:Mosteiro de Santa María de Monfero 2.jpg|
Ficheiro:Mosteiro de Santa María de Monfero 5.jpg|Cruceiro á porta do mosteiro.
Ficheiro:Mosteiro de Santa María de Monfero 6.jpg|
Ficheiro:Mosteiro de Santa María de Monfero 7.jpg|
Ficheiro:Mosteiro de Santa María de Monfero 8.jpg|
Ficheiro:Mosteiro de Santa María de Monfero 9.jpg|Fachada.
Ficheiro:Mosteiro de Santa María de Monfero 12.jpg|
Ficheiro:Mosteiro de Santa María de Monfero 13.jpg|
Ficheiro:Mosteiro de Santa María de Monfero 14.jpg|
Ficheiro:Mosteiro de Santa María de Monfero 15.jpg|
Ficheiro:Mosteiro de Santa María de Monfero 16.jpg|
Ficheiro:Mosteiro de Santa María de Monfero 17.jpg|
Ficheiro:Mosteiro de Santa María de Monfero 18.jpg|
Ficheiro:Mosteiro de Santa María de Monfero 19.jpg|Cúpula da igrexa desde o adro.
Ficheiro:Mosteiro de Santa María de Monfero 20.jpg|
Ficheiro:Mosteiro de Santa María de Monfero 21.jpg|
Ficheiro:Mosteiro de Santa María de Monfero 22.jpg|
Ficheiro:Mosteiro de Santa María de Monfero 23.jpg|
Ficheiro:Mosteiro de Santa María de Monfero 24.jpg|Lateral do mosteiro.
Ficheiro:Mosteiro de Santa María de Monfero 26.jpg|
Ficheiro:Mosteiro de Santa María de Monfero 27.jpg|Claustro dormitorio.
Ficheiro:Mosteiro de Santa María de Monfero 28.jpg|
Ficheiro:Mosteiro de Santa María de Monfero 29.jpg|
Ficheiro:Mosteiro de Santa María de Monfero 30.jpg|Porta de entrada ao adro.
Ficheiro:Mosteiro de Santa María de Monfero 31.jpg|Arco sobre dunha entrada lateral do mosteiro.
Ficheiro:Mosteiro de Santa María de Monfero 32.jpg|
Ficheiro:Mosteiro de Santa María de Monfero 33.jpg|Detalle da fachada.
Ficheiro:Mosteiro Monfero Interior.jpg|Claustro dormitorio
Ficheiro:Monastery_of_Santa_María_de_Monfero_-_Church_interior_dome_-_22_July_2012.jpg|Cúpula vista desde o interior.
Ficheiro:MosteiroMonfero_(15).jpg|Cúpula vista desde o interior.
Ficheiro:Monfero-Manasterio_de_Santa_María_16a.jpg|Sepulcro de Nuno Freire de Andrade, o Mao.
Ficheiro:Cadaleito de Nuno Freire de Andrade, o Mao, no Mosteiro de Santa María de Monfero.jpg|
Ficheiro:MosteiroMonfero_(23).jpg|Pezas de retablos.
Ficheiro:Mosteiro de San Fiz de Monfero. Manancial.jpg|Manancial.
Ficheiro:Monasterio de Santa María de Monfero (186601574).jpg|Claustro procesional coa fonte barroca no central.
Ficheiro:Claustro do mosteiro, Santa Xiá de Monfero, Monfero.jpg|Claustro do mosteiro.
Ficheiro:Monasterio de Santa María de Monfero (186601418).jpg|Galería do claustro procesional coas súas bóvedas estreladas do século XVI.
Gavin Koppell

**Gavin Koppell**, coñecido polo seu nome artístico **DJ Lyfe**, foi o pinchadiscos e co-compositor da banda estadounidense de rock alternativo Incubus entre os anos 1994 e 1998, ademais de ser un artista do graffiti.
Chris Kilmore

**Chris Kilmore**, nado o 21 de xaneiro de 1973, é o pinchadiscos e teclista da banda estadounidense de rock alternativo Incubus.
Silvia Gaspar

**Silvia Gaspar Porras**, nada en Montevideo o 26 de setembro de 1960, é unha filóloga e tradutora galega.

## Traxectoria 
Colaboradora en distintas publicacións, é coñecida como tradutora ao galego.

## Obras 
* *As aventuras de Guauguau*, 1992.
* *A xeración Nós e o Camiño de Santiago*, 1996.
* *Antoloxía do conto galego de medo*, 1996.
* *Unha lectura de Ilustrísima, de Carlos Casares*, 1997.
* *A nosa cinza: Guía de lectura*, 1999.

### Traducións 
* *Marcovaldo* de Italo Calvino (1987).
* *O vizconde demediado* de Italo Calvino (1988).
* *O cabaleiro inexistente* de Italo Calvino (1988).
* *O barón rampante* de Italo Calvino (1988).
* *O corsario negro* de Emilio Salgari (1989).
* *Cristo parou en Éboli* de Carlo Levi (1990).
* *O mar da cor do viño* de Leonardo Sciascia (1991).
**Xasmín no país dos mentireiros* de Gianni Rodari (1991).
* *Érase dúas veces o barón Lamberto* de Gianni Rodari (1991).
* *Gramática da fantasía* de Gianni Rodari (1999).
* *Endrina e o segredo do peregrino* de Carmen Bravo Villasante (1992).
* *As Cantigas de Escarnio e Maldicir* de Giuseppe Tavani (1996).
* *Carrapuchiña vermella, verde, amarela, azul e branca* de Bruno Munari (1998).
* *O diario vermello de Carlota* de Gemma Lienas (2006).
* *O diario vermello de Flanagan* de Andreu Martín e Jaume Ribera (2006).

### Colectivas 
* *Xela Arias, quedas en nós* (2004, Xerais).

## Notas 
## Véxase tamén 
### Bibliografía 
* 

### Ligazóns externas 
* Ficha  na páxina web de Edicións Xerais.
120347 Salacia

**120347 Salacia**, que tiña a desiganción provisional de: ''''*, é un obxecto trans-neptuniano que reside no cinto de Kuiper. Foi descuberto o 22 de setembro do ano 2004, por Henry G. Roe, Michael E. Brown, e Kristina M. Barkume dende o Observatorio de Palomar. Nas listas do sito web de Mike Brown, Salacia aparece coma un obxecto con grandes posibilidades de ser un planeta anano. Actualmente estimase que o seu diámetro está lixeiramente por riba dos 900&nbsp;km.

Foi observado 100 veces, e foi recuperado en imaxes que nós retrotraen ata o ano 1982. Salacia órbita ó redor do Sol a unha distancia media lixeiramente máis grande cá de .

## Nome 
A  foille asignado o nome de *Salacia* o 18 de febreiro do ano 2011. Salacia é a deusa de auga salgada e muller de Neptuno. O nome da súa lúa, *Actaea*, foi tamén asignado ese mesmo día. Actaea na mitoloxía é unha nereida ou *ninfa do mar''.

## Propiedades físicas 
Aínda que Salacia ten unha inclinación de 24°, non é un membro da familia de Haumea, xa que o seu espectro no infravermello próximo é practicamente plano e suxire unha cantidade inferior ó 5% de xeo de auga. A masa total do sistema Salacia–Actaea é de 4,66&nbsp;±&nbsp;0,22 x 1020 kg. En base ós seus diámetros relativos, o 96% da masa do sistema debería pertencer a Salacia. Salacia ten o albedo e a densidade máis baixa entre os obxectos trans-neptunianos de tamaño semellante.

## Notas 
## Véxase tamén 
### Outros artigos 
* 1 Ceres
* 90482 Orcus
* Sedna

### Ligazóns externas 
* Orbital simulation from JPL (Java) / Horizons Ephemeris 
* Salacia: As big as Ceres, but much farther away (Emily Lakdawalla - 2012/06/26)
Aldeas Infantís SOS

**Aldeas Infantís SOS** é unha organización non gobernamental (ONG) internacional destinada á infancia, creada en 1949 por Hermann Gmeiner.

En Galicia ten unha instalación (aldea infantil) en San Martiño de Ventosela, Redondela.

## Notas
Save the Children

**Save the Children** é unha organización non gobernamental (ONG) fundada en 1919 coa misión de defender e promover os dereitos da infancia.

Foi fundada na cidade de Londres en 1919 por Eglantyne Jebb e a súa irmá Dorothy Buxton como unha organización coa que pretendían recadar diñeiro para dedicalo ás consecuencias que a primeira guerra mundial causara sobre os nenos.

Foi a primeira ONG independente adicada á infancia. Actualmente está presente en 29 países, formando a Alianza Internacional Save the Children. Traballa, no marco da Convención sobre os Dereitos do Neno, adoptada polas Nacións Unidas, nas áreas que afectan: educación, saúde, nutrición, traballo infantil, prevenció de abusos sexuais, reunificación de familias despois de catástrofes e guerras etc.

En 1994 foi galardoada, xunto coas ONG Mensajeros de la Paz e Movimento Nacional de Meninos e Meninas de Rua, co Premio Príncipe de Asturias da Concordia.

## Notas 
## Véxase tamén 
### Ligazóns externas 
* SaveTheChildren.org
Fundación Meniños

A **Fundación Meniños** naceu en Galicia no ano 1996, co propósito de ofrecer á sociedade solucións ós problemas e dificultades que afectan á infancia no mundo. Con esta fundación naceu o **Plan de Voluntariado de Meniños**, como intento de dar resposta ao compromiso asumido pola organización de fomentar a participación da sociedade en xeral para axudar e traballar pola igualdade de tódolos nenos, nenas e adolescentes no cumprimento dos seus dereitos.

O equipo humano formado por profesionais de psicoloxía e pedagoxía e voluntariado de Meniños, desenvolve programas de prevención nas sedes de Galicia, Asturias.

Para Meniños o voluntariado é unha expresión cidadá de participación e compromiso altruísta que contribúe a xerar cambios na situación da infancia e a adolescencia na dificultade social, así como a promover o cumprimento de dereitos. As persoas son voluntarias cando de maneira reflexiva, altruísta, solidaria, libre e comprometida decide participar, dedicando parte do seu tempo en beneficio dunha acción enmarcada dentro dun proxecto concreto.[miniatura|[Amparo González Méndez (esquerda) directora xeral de Familia, Infancia e Dinamización Demográfica, Susana López Abella (centro), secretaria xeral da Igualdade, e Mónica Permuy (dereita), directora xeral da Fundación Meniños, na presentación dun programa dirixido a mulleres e menores vítimas de abuso e violencia sexual en 2017.|centro]]
## Véxase tamén
*
Fundación Vicente Ferrer

A **Fundación Vicente Ferrer** e unha organización non gobernamental para o desenvolvemento fundada por Vicente Ferrer en 1969 co obxectivo de buscar solucións aos graves problemas que afrontaba a comunidade rural de Anantapur.

A Fundación esta comprometida co proceso de transformación dunha das zonas máis pobres e necesitadas na India, do estado de Andhra Pradesh e dalgunhas das comunidades máis desfavorecidas e excluídas do sistema de castas indio.

Amais de cada acción directa no territorio que tenta cambiar tamén traballa na concienciación da poboación española sobre a importancia da solidariedade.

Ten como actividades principais a construción de escolas, construción de infraestruturas sanitarias e formación de axentes sanitarios, programas de sensibilización.

## Véxase tamén
### Ligazóns externas
*Páxina oficial
Federación de Asociaciones para la Prevención del Maltrato Infantil

A **Federación de Asociaciones para la Prevención del Maltrato Infantil** (**FAPMI**) é unha entidade sen ánimo de lucro na que se integran persoas e asociacións sensibilizadas coa defensa dos dereitos dos menores e tratan de promover un bo trato de nenos, nenas e adolescentes.
As súas actividades céntranse nas seguintes áreas:
*Protección á infancia.
*Prevención do maltrato a nenos, nenas e adolescentes.
*Fomento do bo trato na infancia.
*Promoción dos dereitos do neno.

Traballan múltiples valores entre os que podemos destacar:
*Os orientados cara ás persoas: respecto pola dignidade humana e a defensa dos seus dereitos, a solidariedade entre quen forma parte da organización.
*Orientados cara a organización: a xestión da organización a medida das necesidades e as expectativas dos seus destinatarios; participación de tódalas persoas xa sexan voluntarios, profesionais ou usuarios como valor primordial para conseguir unha maior motivación e eficiencia nos servizos.
*Orientados á sociedade: a transparencia na xestión dos recursos e a demostración na súa eficiencia; a responsabilidade social e o compromiso permanente cara esa responsabilidade.

As liñas de axuda que ofrece esta federación son as seguintes:
*Teléfono europeo de axuda á infancia: 116111.
*Teléfono europeo de alerta de nenos desaparecidos: 116000

## Véxase tamén
### Ligazóns externas
*Páxina de FAPMI
Alex Katunich

**Alex Katunich**, nado o 18 de agosto de 1976, é un baixista estadounidense coñecido por ter tocado na banda de rok alternativo Incubus. Dende o institituto Alex usou o nome artístico de **Dirk Lance**, que aparenntemente foi collido dunha película porno dos anos 70. Estivo en Incubus durante 11 anos, abandonando o grupo no ano 2003.
Cody Cameron

**Cody Cameron**, nado en California o 12 de outubro de 1970, é un actor de voz, director e artista gráfico estadounidense. É coñecido por dirixir *Cloudy with a Chance of Meatballs 2*. Puxo a voz de numerosos personaxes animados, incluíndo Pinocchio e Three Little Pigs na serie de filmes *Shrek*, e Mr. Weenie na franquía de *Open Season*.

## Traxectoria
Cameron comezou a súa carreira en DreamWorks Animation escribindo diálogos e debuxando storyboards para a franquía *Shrek*, *Shark Tale* e *Madagascar*.

En 2004, Cameron deixou DreamWorks para unirse a Sony Pictures Animation. Alí traballou como artista de ''Surf's Up* e escribiu e dirixiu a curtametraxe *The ChubbChubbs Save Xmas*, unha secuela de *The ChubbChubbs!*. Cameron tamén puxo a voz de Mr. Weenie na serie de filmes de *Open Season*  e dirixiu *Open Season 3*. En 2013, dirixiu xunto con Kris Pearn a súa primeira longametraxe, *Cloudy with a Chance of Meatballs 2''.

## Notas
Peter Buck

**Peter Lawrence Buck**, nado o 6 de decembro de 1956 en Berkeley (California), é o guitarrista e cofundador, xunto con Bill Berry, Mike Mills e Michael Stipe, da banda de rock alternativo estadounidense R.E.M.
Michael Stipe

**John Michael Stipe**, nado o 4 de xaneiro de 1960 en Decatur, Xeorxia, foi o vocalista da banda de rock alternativo R.E.M. Stipe fíxose moi coñecido (e ás veces tamén foi parodiado) polo estilo "balbuceante" dos seus primeiros anos de carreira e polos seus complexos, as súas letras subrealistas, e polo seu activismo político e social. Stipe encárgabase da parte visual do grupo, elixindo a miúdo a parte gráfica dos álbums e dirixindo moitos dos vídeos musicais. O seu traballo esténdese máis aló da industria musical, e ten as súas propias compañías de produción cinematográficas, C-00 e Single Cell Pictures.
Willard Scott

**Willard Herman Scott, Jr.**, nado en Alexandria, Virxinia o 7 de marzo de 1934 e finado en Delaplane, Virxinia, o 4 de setembro de 2021, foi un actor, presentador, cómico e personalidade da radio estadounidense. Foi máis coñecido polo seu traballo en televisión en *Today* e como o creador e intérprete orixinal de Ronald McDonald.

## Traxectoria 
Medrou en Rosemont de Alexandria, Virginia, e asistiu a George Washington High School. Amosou interese na radiodifusión con só 16 anos de idade, traballou en 1950 para NBC page en WRC (AM), propiedade da canle de radio NBC en Washington, DC. Logo asistiu a American University, onde traballou xunto co seu compañeiro Ed Walker en WAMU-AM, a estación de radio da universidade (1951 - 1953). Scott converteuse nun membro de Alpha Sigma Phi e na American University graduouse cunha licenciatura en filosofía e relixión.

## Notas 
## Véxase tamén 
### Ligazóns externas 
* Ficha na IMDb
Alkaline Trio

**Alkaline Trio** é unha banda estadounidense de punk rock procedente de McHenry, Illinois formada en 1996. Está composta por Matt Skiba (guitarra e voz), Dan Andriano (baixo e voz) e Derek Grant (batería e coros). A súa música caracterízase por letras escuras, retrousos pegadizos, tempos rápidos e temáticas como amor, alcoholismo, depresión, lume, drogas, blasfemia e morte.

## Discografía 
### Álbums 
## Véxase tamén 
### Ligazóns externas 
* Páxina oficial da banda
Dan Andriano

**Daniel Michael Andriano**, nado o 27 de xuño de 1977 en Elgin, Illinois, é o baixista e co-vocalista da banda Alkaline Trio. Antigo membro da banda de ska-punk Slapstick e vocalista e baixista de Tuesday, Andriano uniuse a Alkaline Trio despois de que o seu baixista orixinal, Rob Doran, deixase o grupo a finais de 1997.
Comisión Española de Axuda ao Refuxiado

**Comisión Española de Axuda ao Refuxiado** (**CEAR**) é unha organización non gobernamental fundada en 1979. As súas finalidades son a defensa dos dereitos humanos, dos dereitos de asilo e dos refuxiados dende unha acción voluntaria, humanitaria, dependente e plural. Os valores que promove son a xustiza, a solidariedade, a liberdade, a igualdade, a independencia,...
As principais actividades que desenvolven son: detección de casos de menores en risco, atención e seguimento de casos menores estranxeiros, acompañamento a menores en situación de risco e desamparo e atención de menores en situación de asilo.

Pretenden levar a CEAR por Europa para iniciar e consolidar colaboracións permanentes con diversas entidades e organizacións que traballan no ámbito da Unión Europea, de cara a coñecer e participar nas distintas experiencias que se están a desenvolver en materia de acollida de integración sociolaboral de solicitantes de asilo e refuxiados en Europa.

Na actualidade, as comunidade autónomas onde se atopan son en Euskadi (CEAR Euskadi) e nas Illas Canarias (CEAR Canarias).

## Véxase tamén
### Ligazóns externas
*CEAR.es
Squire Fridell

**Squire Fridell**, nado o 9 de febreiro de 1943 en Oakland (California), é un actor, autor e produtor de viños estadounidense. É coñecido nos Estados Unidos polo seu traballo en publicidade, ó ter saído en máis de tres mil anuncios de televisión.

## Traxectoria 
Fridell naceu en Oakland, California. Asistiu á Universidade do Pacífico, onde foi membro da fraternidade Phi Sigma Kappa. Fridell comezou a súa carreira na actuación nos teatros en Carolina do Sur, en 1968. Dende 1978 a 2012, foi a principal imaxe dos anuncios de televisión de Toyota Motor Corporation.

## Notas 
## Véxase tamén 
### Ligazóns externas 
*
Universidade Niccolò Cusano

A **Università degli Studi Niccolò Cusano** (en galego, **Universidade Niccolò Cusano**), ou abreviada, **UNICUSANO**, é unha universidade fundada en 2006 por Stefano Bandecchi, situada na cidade de Roma (Via don Carlo Gnocchi, 3), Italia. A universidade ten catro facultades. **UNICUSANO** é unha universidade privada.

## Organización 
A universidade organízase en catro facultades:

* Facultade de Dereito
* Facultade de Ciencias Políticas
* Facultade de Economía
* Facultade de Literaturas

## Notas 
## Véxase tamén 
### Ligazóns externas 
* Sitio web oficial da Universidade
Jay Tavare

**Jay Tavare**, nado o 18 de xuño de 1968 na Nación Navagho, nos Estados Unidos, é un actor amerindio de ascendencia navagho.

## Filmografía 
## Véxase tamén 
### Ligazóns externas 
* 
* Páxina oficial
Río Lagan

[miniatura|260px|O río Lagan ó seu paso por [Belfast.]] 
O **río Lagan** (*Abhainn an Lagáin* en irlandés e *Lagan Wattèr* en escocés do Ulster) é un dos principais ríos de Irlanda do Norte. Nace no monte Slieve Croob no condado de Down en dirección á cidade de Belfast, desembocando finalmente no Belfast Lough, no Mar de Irlanda.

## Galería de imaxes 

Ficheiro:Belfast (142), October 2009.JPG|O río Lagan en Belfast, 2009.
Ficheiro:Belfast (055), October 2009.JPG|Ponte sobre o río Lagan en Belfast, 2009.
José Echeverría Harguindey

**José Echeverría Harguindey**, finado en Pontevedra o 9 de novembro de 1931, foi un avogado, industrial e político galego.

## Traxectoria 
Pertencía a unha familia pontevedresa orixinaria de Iparralde. Posuía unha fábrica de curtidos. Vinculado ao Partido Liberal, foi deputado provincial polo distrito de Caldas-Cambados de 1902 a 1923. Foi vicepresidente da Deputación en 1911 e o 2 de agosto de 1923 foi elixido presidente.

## Vida persoal 
Foi pai de José Echeverría Novoa.

## Notas
Carlos Casas Medrano

**Carlos Casas Medrano**, finado en Pontevedra o 30 de novembro de 1939, foi un procurador e político galego.
## Traxectoria 
Foi alcalde de Pontevedra (1897) e gobernador civil de Ourense. Deputado provincial, o 2 de agosto de 1919 foi elixido presidente da Deputación de Pontevedra. Nas eleccións de 1936 presentouse por Renovación Española, pero non resultou elixido.

## Notas
Matisyahu

**Matthew Paul Miller**, nado en West Chester (Pensilvania) o 30 de xuño de 1979, é un músico americano, máis coñecido polo seu nome hebreo e tamén artístico **Matisyahu**. Ten aparecido na radio, na televisión e no cine, sendo destacable a súa actuación no filme *The Possession*.

Coñecido por mesturar temas xudeus con reggae, rock e sons de hip hop e beatboxing, sacou o seu primeiro sinxelo no 2005, chamado "King Without a Crown", que estivo no Top 40 nos Estados Unidos. Dende o 2004, lanzou tres álbums de estudio, dous álbums ó vivo, dous CDs de remix e dous DVD das súas actuacións en concertos. Ó longo da súa carreira, Matisyahu traballou con Bill Laswell e cos produtores de reggae Sly & Robbie.

## Membros do seu grupo 
* Matisyahu (Matthew Paul Miller): voz, beatbox
* Aaron Dugan: guitarra eléctrica.
* Jonah David – Batería
* Josh Werner – Baixo, Teclados

Novos Integrantes:
* Joe Tomino - Batería
* Stu Brooks - Baixo
* D.P. Holmes - Guitarra

## Discografía 
**Shake off the dust... arise* (JDub Records, 2004)
**Live at Stubb’s* (JDub Records e Epic Records, 2005)
**Youth* (JDub Records e Epic Records, 2006)
**Youth dub* (Sony, 2006)
**No place to be* (Epic Records, 2006)
**Shattered EP* (Epic Records, 2008)
**Light* (Epic Records, 2009)
**Miracle EP * (Epic Records, 2011)
**Spark seeker* (2012)

## Notas 
## Véxase tamén 
### Ligazóns externas 
*Páxina oficial
Río Naniken

O **río Naniken** (en irlandés * An Nainicín*) é un pequeno río que transcorre pola beira norte da cidade de Dublín, en Irlanda. Atópase cuberto e entubado en gran parte do seu curso superior mais faise visíbel xa no seu curso inferior. Nace en Santry e desemboca na baía de Dublín, no mar de Irlanda.
Antonio Pazos Fontenla

**Antonio Pazos Fontenla**, nado en 1866 e finado en Marín o 26 de setembro de 1919, foi un avogado e político galego.

## Traxectoria 
Foi alcalde de Marín en 1890 e 1899. Representante de Eduardo Vincenti no Morrazo, foi deputado provincial. O 2 de decembro de 1909 foi elixido presidente da Deputación de Pontevedra. Volveu ser elixido presidente da Deputación o 2 de maio de 1917.

## Notas
Bill Berry

**William "Bill" Thomas Berry**, nado o 31 de xullo de 1958 en Duluth, Minnesota, foi o batería da banda de rock alternativo estadounidense R.E.M. durante 17 anos, antes de deixar o grupo e converterse en granxeiro. Ademais do seu labor na batería tamén tocou outros instrumentos como guitarra, baixo, mandolina e piano.

## Biografía 
Berry naceu en Duluth, Minnesota, como o quinto fillo do matrimonio formado por Don e Anna. Aos tres anos Berry mudouse coa súa familia a Wauwatosa, Wisconsin, un suburbio de Milwaukee, onde viviu os seguintes sete anos. En 1968, a familia trasladouse novamente, desta vez a Sandusky, Ohio, na ribeira do lago Erie.

En 1972 a familia de Berry fixo a súa derradeira mudanza a Macon, Xeorxia, xusto cando Bill comezaba o instituto. Foi alí onde coñeceu ao baixista Mike Mills, e xuntos tocaron en varias bandas. O seu primeiro intento de facer carreira na música tivo moi curta vida, e ao rematar o instituto vendeu a súa batería e tanto el coma Mills buscáronse un traballo de día, alugando un apartamento xuntos. Berry e Mills mudáronse a Athens, Xeorxia en 1978, onde coñecerían a Michael Stipe e a Peter Buck.

## R.E.M. (1980 - 1997) 
R.E.M. formaríase en 1980. A principios dos anos 90 converteríase nunha das bandas máis aclamadas do mundo.
Á parte das súas tarefas coma batería, Berry contribuíu ocasionalmente coa guitarra, o baixo, as voces, os teclados e o piano nas gravacións de estudio. En directo ocasionalmente collía o baixo e adoitaba facer coros. Berry tamén fixo notables contribucións nas composicións, particularmente nos temas "Everybody Hurts" e "Man on the Moon", ambos incuídos no álbum *Automatic for the People*. Outras cancións súas son "Perfect Circle", "Driver 8", "Can't Get There From Here" e "I Took Your Name". Tamén "Leave" do álbum de 1996 *New Adventures in Hi-Fi* foi escrita por Berry, sendo este o seu último traballo coa banda.

Durante o ano 1984 Berry tamén foi batería da improvisada Hindu Love Gods, na que tamén estaban os seus compañeiros de R.E.M. Mike Mills e Peter Buck, xunto co roqueiro Warren Zevon.

Berry casou coa súa moza Mari o 22 de marzo de 1983. Divorciaríanse once anos despois sen ter fillos.

En 1995, no Patinoire Auditorium de Lausanne, Suíza, Berry derrumbouse no escenario durante un concerto de R.E.M. debido a un aneurisma cerebral. Recuperouse e volveu a unirse á banda, pero deixaríaa en outubro de 1997.
Eleccións ao Parlamento de Cataluña de 2012

As **eleccións ao Parlamento de Cataluña** correspondentes á décima lexislatura do actual período democrático celebráronse o 25 de novembro de 2012, cando só transcorreron dous anos dende a última convocatoria electoral. As seguintes eleccións foron o 27 de setembro de 2015.

## Convocatoria e características 
As eleccións anteriores, celebradas en novembro de 2010, deixaran como resultado unha cómoda maioría para o candidato converxente Artur Mas, aínda que non absoluta. Mas gobernou sen sobresaltos nos seus apoios durante dous anos ata que en setembro de 2012, no marco da crise económica de comezos do século XXI, se produciron dous feitos políticos de relevancia. En primeiro lugar, a convocatoria dunha manifestación extraordinariamente masiva en Barcelona a prol da independencia (11 de setembro); e en segundo lugar, a negativa do goberno de Mariano Rajoy a chegar a acordos de transferencia de poder e de mudanzas no sistema financeiro de Cataluña.

Días despois da xuntanza entre Mariano Rajoy e Artur Mas, o 25 de setembro, o presidente da Generalitat anunciou a convocatoria dos undécimos comicios en Cataluña dende a recuperación da democracia.

### Participación 
## Candidaturas 
Concorreron un total de 64 candidaturas -16 por circunscrición- de 18 partidos, 15 dos cales se presentaron nas catro circunscricións electorais.
### Candidaturas con representación parlamentaria 
*En letras grosas, o candidato ou a candidata á presidencia da Generalitat.*

## Notas 
## Véxase tamén 
### Ligazóns externas
Río Poddle

O **río Poddle** (en irlandés *An Poitéal*) é un dos ríos principais de entre os moitos cursos de auga que transcorren preto de Dublín. É afluente do río Liffey, ó que se une no centro de Dublín até a súa desembocadura na baía de Dublín, no Mar de Irlanda. 

O Poddle nace en Cookstown, no noroeste da cidade de Tallaght, no condado de Dublín.

## Galería de imaxes 

Ficheiro:River-Poddle-2010-02-19c.jpg|O Poddle á beira da estrada Templeville antes de discorrer por baixo dela.
Ficheiro:River-Poddle-2010-02-19b.jpg|O Poddle emerxendo da estrada Templeville.
Engo

O **engo** ou **sabugueiriño**, (***Sambucus ebulus***) é unha especie herbácea das caprifoliáceas, nativas do sur e centro da Europa e do suroeste de Asia, semellante ao sabugueiro (co que comparte xénero: *Sambucus*) mais coas follas máis estreitas e longas que despiden un cheiro fétido. Aparece en Galiza onde tamén se coñece polo nomes de **irgo**, **nabo naveao** ou **sabuguiño**.

## Descrición 
Medra até os 2 m de altura, con talos erectos, usualmente simples, que xorden de rizoma reptante. As follas son opostas, con estípulas, de 5-16 x 1-4,5&nbsp;cm e formadas por 5-13 folíolos de beiras serradas. Florece en maio-agosto, cando o talo remata nunha inflorescencia corimbosa, de flores brancas ou rosaceas, de 5–16&nbsp;cm de diámetro. Froito en baga negra.

## Etimoloxía 
*Engo* e *irgo* son verbas cognatas do castelán *yezgo*, asturiano *yeldu*, dunha variante **educu* do galo *edocos*. O nome sabugueiriño é o máis normativo.

## Notas 
## Véxase tamén 
### Outros artigos 
* *Sambucus* (xénero)
* Sabugueiro
### Bibliografía 
* García Martínez, Xosé Ramón (2008) *Guía das plantas de Galicia* Vigo: Xerais. ISBN 978-84-9782-939-7.
Río Quoile

O **río Quoile** (en irlandés *An Caol*) é un río que transcorre polo condado de Down en Irlanda do Norte.

O río nace co nome de Río Ballynahinch, que flúe pola beira oeste da vila Ballynahinch en dirección a Annacloy, onde é coñecido polo nome de río Annacloy. Máis adiante, xa é coñecido como o río Quoile, e flúe a carón da vila de Downpatrick para acabar desembocando en Strangford Lough.

## Galería de imaxes 

Ficheiro:Inch Abbey, Downpatrick, March 2010 (05).JPG|O río Quoile e os restos de Inch Abbey.
AutoCAD

**AutoCAD** é un programa de CAD en dúas e tres dimensións multiplataforma propiedade da empresa Autodesk dende 1982. O programa AutoCAD é o máis empregado no mundo no sector do CAD. Emprega funcións como "poliliñas" e "axuste de curvas". Autocad é un software de propósito xeral empregado por empresas de diversos sectores industriais, é usado por enxeñeiros, delineantes, profesionais, estudantes ou mestres.

Autodesk desenvolve máis aplicacións baseadas en AutoCAD para deseño 2D e 3D, moldeado e produción.

## Historia 
miniatura|Deseño 2D con AutoCAD.
miniatura|Exemplo de deseño 3D
AutoCAD derivou dun programa chamado Interact, que foi escrito nunha linguaxe específica (SPL) polo inventor Michael Riddle. Esta primeira versión correu no equipo de Sistemas Marinchip 9900 (os sistemas Marinchip eran propiedade de Autodesk John Walker e Dan Drake, que eran os cofundadores de Autodesk). Walker pagou a Riddle 10 millóns de dólares pola tecnoloxía CAD.

Cando se formou o *Marinchip Software Partners* (máis tarde coñecida como Autodesk), os fundadores decidiron volver a colaborar co código en C e PL / 1. Elixiron C, xa que parecía ser a linguaxe de programación con máis futuro. A versión de PL / 1 non tivo éxito. A versión en C foi, no seu momento, un dos programas máis complexos nesa linguaxe. Autodesk tivo que traballar cun compilador, Lattice, para actualizar C, o que permitía executar AutoCAD. As primeiras versións de AutoCAD utilizaban entidades primitivas: liñas, poliliñas, círculos, arcos e texto para construír obxectos máis complexos. Dende mediados da década de 1990, AutoCAD admite obxectos personalizados a través da súa C++ Application Programming Interface (API).

Actualmente AutoCAD inclúe un conxunto completo de servizos básicos de modelaxe de sólidos e ferramentas 3D. O lanzamento de AutoCAD 2007 incluíu a modelaxe 3D mellorada que proporciona unha mellor navegación cando traballa en 3D. Por outra parte, fíxose máis fácil de editar modelos 3D. O motor de renderizado incluíuse en representación e polo tanto é posible facer as representacións de calidade. AutoCAD 2010 introduciu a funcionalidade de modelaxe paramétrica e malla.

As últimas versións de AutoCAD dende 2013 inclúen AutoCAD para Mac.

## Evolución 
## Véxase tamén 
### Ligazóns externas 
* Páxina web de Autocad
Ácido palmitoleico

[miniatura|dereita|250px|Ácido palmitoleico.Outros nomes : ácido (Z)-9-hexadecenoico,ácido hexadec-9-enoico,*cis*-ácido palmitoleico,9-*cis*-ácido hexadecenoico[Número CAS: 373-49-9.]]

O **ácido palmitoleico**  é un ácido graxo monoinsaturado omega-7 de 16 carbonos, que é un constituínte común dos glicéridos do tecido adiposo humano. Está presente en todos os tecidos, pero xeralmente se encontra en maiores concentracións no fígado. Biosintetízase a partir do ácido palmítico pola acción do encima delta-9 desaturase. Considérase un ácido graxo beneficioso, do que se observou que nos ratos incrementa a sensibilidade á insulina ao suprimir a inflamación, e inhibe a destrución das células beta pancreáticas secretoras de insulina.

A súa fórmula é CH3(CH2)5CH=CH(CH2)7COOH, que se pode abreviar como C16:1∆9, e leva un dobre enlace entre os carbonos 9 e 10 (que empezando a contar desde o final da cadea sería o sétimo carbono, polo que é un ácido graxo omega-7). O dobre enlace dálle un punto de fusión baixo, de 0,1&nbsp;°C

## Fontes 
As fontes dietarias de ácido palmitoleico inclúen diversos aceites de orixe animal, vexetal e mariña. O aceite de macadamia (*Macadamia integrifolia*) e o aceite de *Hippophae rhamnoides* son fontes vexetais con altas concentracións do 17%  e 40% de ácido palmitoleico, respectivamente.

## Efectos biolóxicos potenciais 
Nunha análise realizada a numerosos ácidos graxos, atopouse que o palmitoleato posiblemente inflúe na deposición e produción de graxa hepática, na acción da insulina, o palmitato, e a ácido graxo sintase, o que levou a propoñer para el o novo termo "lipoquina", xa que parece ter efectos similares aos dunha hormona.

Como un de tales efectos pode ser o de mellorar a sensibilidade á insulina, encontrouse que o ácido palmitoleico (C16:1 n-7) nos ratos diabéticos atenúa a hiperglicemia e a hipertrigliceridemia ao incrementar a sensibilidade á insulina, en parte debido á supresión de xenes proinflamatorios, e mellora o metabolismo lipídico hepático.

Outras investigacións preliminares indican que o ácido palmitoleico podería ter un papel como molécula sinalizadora que afecta ao peso corporal, un resultado que é concordante coas observacións previas de que o ácido palmitoleico, entre outros ácidos graxos da dieta, pode ser utilizado por encimas que afectan á oxidación das graxas. Consecuentemente, os tipos de aceites fabricados con alto contido de ácido palmitoleico poden servir para tratar a obesidade.

## Notas
Ignacio González González

**Ignacio González González**, nado en Madrid o 19 de outubro de 1960, Pouco tempo despois o PP suspendeuno cautelarmente de militancia. O 21 de abril de 2017 ingresou en prisión incondicional pola súa implicación no caso Lezo.

## Vida persoal 
No ámbito persoal, está casado e ten tres fillas.

## Notas 
## Véxase tamén
Río Newry

O **río Newry** (en irlandés *An Rí*) é un río que transcorre a carón da cidade de Newry e que desemboca en Carlingford Lough, no Mar de Irlanda.
José Boente Sequeiros

**José Boente Sequeiros**, nado na Esfarrapada (Salceda de Caselas) o 2 de setembro de 1860 e finado en Pontevedra o 18 de xaneiro de 1944, foi un xornalista, avogado e político galego.

## Traxectoria
Fillo de José Santiago Boente Leiras, mestre natural do Porriño. Estudou o bacharelato no Instituto de Pontevedra e colaborou en *El Estudiante*. Estudou Dereito na Universidade de Santiago de Compostela (1881-1885). Instalou bufete de avogado en Pontevedra, e chegou a ser Decano do Colexio de Avogados con Manuel Portela Valladares como tesoureiro. Como empresario creou unha sociedade para a fabricación de fariñas e pan, e foi accionista da Sociedad Naviera del Noroeste en Marín. Foi tamén redactor xefe do *Diario de Pontevedra*.
[miniatura|Retrato en *[Vida Gallega*, 1910.]]
Vinculado ao Partido Liberal e dirixente dos partidarios de Montero Ríos sendo un dos apoios de Eduardo Vincenti, foi deputado provincial (1898-1930) e o 24 de abril de 1901 foi elixido presidente da Deputación de Pontevedra. Formou parte da comisión redactora do apéndice de dereito foral galego para o Código Civil. En 1907 promoveu o periódico *El Progreso* e colaborou no *Diario de Pontevedra*. Foi gobernador civil de Cáceres (1905), Pontevedra (1905-1907 e 1909-1911), Zaragoza (1911), A Coruña (1916), Sevilla (1918), e As Palmas (1919). Foi deputado provincial polo Colexio de Avogados en 1930.

En agosto de 1940 renunciou ao cargo de maxistrado suplente.

Casado con Carmen Álvarez, foi pai do enxeñeiro César Boente Álvarez, do xornalista e escritor José Boente Álvarez e de Joaquín Boente (finado en 1887). O seu irmán Plácido Boente Sequeiros estivo emigrado na Arxentina.

## Notas
## Véxase tamén 
### Bibliografía 
* 
* : "El asesinato de César Boente", *Diario de Pontevedra*, 6 de agosto de 2017 .
Gumersindo Otero García

**Gumersindo Otero García**, nado en Breixa (Silleda) o 9 de decembro de 1845 e finado en Riobó (A Estrada) o 12 de novembro de 1914, foi un político galego.

## Traxectoria 
Fillo de Pío Otero, casou en Riobó o 9 de abril de 1871 coa súa curmá Dolores García Espinosa e foi herdeiro de Ramón María Otero. Vinculado ao Partido Liberal, foi alcalde da Estrada do 1 de marzo de 1877 ao 1 de xullo de 1881 e de novo do 6 de setembro de 1886 ao 25 de maio de 1887, cando renunciou polo mal estado de saúde. Foi deputado provincial en 1888, 1892, 1896, 1901 e 1909, e o 4 de novembro de 1898 foi elixido presidente da Deputación de Pontevedra. En 1907 foi nomeado gobernador civil de Ourense.

## Notas 
## Véxase tamén 
### Bibliografía 
* 
* 
### Ligazóns externas 
* Alcaldes estradenses
Eugenio Fraga Mascató

**Eugenio Fraga Mascató**, finado en Cambados o 1 de xaneiro de 1898, foi un político galego.

## Traxectoria
Vinculado ao Partido Liberal, foi elixido deputado a Cortes polo distrito de Cambados en 1886. Foi deputado provincial e o 5 de novembro de 1894 foi elixido presidente da Deputación de Pontevedra.

## Vida persoal 
Casou con Encarnación Padín Torrado e foi pai de Lorenzo Fraga Padín, e de Eugenio e Ramona Fraga Padín, padriños do poeta Ramón Cabanillas.
...And Justice for All

***...And Justice for All*** é o cuarto álbum de estudio da banda estadounidense de thrash metal Metallica, editado o 25 de agosto de 1988 a través do selo Elektra Records.

## Listaxe de cancións
...The Dandy Warhols Come Down

***...The Dandy Warhols Come Down*** é o segundo álbum da banda estadounidense de rock alternativo The Dandy Warhols, editado o 15 de xullo de 1997 a través do selo Capitol Records. O álbum incluíuse no libro *1001 Albums You Must Hear Before You Die*.

## Listaxe de cancións 
## Notas
A-F Records

**A-F Records** é un selo discográfico independente creado pola banda Anti-Flag. Está baseado en Pittsburgh, Pensilvania e fundouse para axudar a divulgar a bandas de punk rock moi politizadas, coa intención de que chegasen a unha audiencia maior. As oficinas do selo resultaron danadas polas inundación que afectaron en setembro do 2004 á cidade de Pittsburgh; e aínda que os empregados conseguiron salvar gran parte do material, A-F Records tivo que desfacerse das bandas Inhuman, Tabula Rasa e Virus Nine por cuestións financeiras a raíz das inundacións.

Foron distribuídos por Mordam Records, pero mudáronse a RedEye Distribution cando Mordam foi mercado por Lumberjack a principios do ano 2006.

## Artistas actuais 
* A Lovely Crisis
* All Dinosaurs
* Anti-Flag
* Antillectual
* Aspiga
* Blind Adam and the Federal League
* Coffee Project
* Coherence
* Cris Stowe
* Day Jobs
* Dead Bars
* Devon Kay & The Solutions
* Incommunicado
* Intro5pect
* Justin Sane
* The Vacancy

## Antigos artistas 
* Darkest Hour
* Destruction Made Simple
* Endless Struggle
* Inhuman
* Inquisition
* Modey Lemon
* Morning Glory
* Much the Same
* New Mexican Disaster Squad
* Pipedown
* Red Lights Flash
* Tabula Rasa
* The Code
* The Methadones
* The Unseen
* Thought Riot
* Virus Nine
* Whatever It Takes

## Véxase tamén 
### Ligazóns externas 
* Páxina do selo
Fat Wreck Chords

**Fat Wreck Chords** é un selo discográfico independente baseado en San Francisco, California centrado no punk rock. Foi creado por Fat Mike (vocalista e baixista da banda de punk rock NOFX) e a súa muller Erin en 1990.

O selo ten editado material de bandas coma NOFX, Descendents, Me First and the Gimme Gimmes, Propagandhi, Rise Against, Lagwagon, Strung Out, No Use for a Name, Less Than Jake, Against Me! ou Anti-Flag.

## Véxase tamén 
### Ligazóns externas 
* Páxina do selo
Río Santry

O **río Santry** (en irlandés *Abhainn Sheantraibh*) é un pequeno río que transcorre pola beira norte da cidade de Dublín. Nace a uns oitenta metros de altitude na zona rural de Harristown and Dubber, administrada polo Condado de Dublín. O río atravesa a vila de Santry, da que toma o seu nome, ata que finalmente desemboca na baía de Dublín, no mar de Irlanda.
Apocalypse Now

***Apocalypse Now*** é un filme estadounidense dirixido por Francis Ford Coppola que se estreou en 1979. O guión de John Milius e Coppola vén da idea de Milius de adaptar a novela de Joseph Conrad *Corazón da escuridade* coa ambientación da Guerra de Vietnam. É un filme de guerra épico ambientado nos últimos anos da guerra, e está protagonizado por Marlon Brando, Robert Duvall e Martin Sheen. O filme céntrase na historia do Capitán de Operacións especiais Benjamin L. Willard (Sheen), que ten a misión de asasinar un americano renegado e tolo, o Coronel Walter E. Kurtz (Brando). Estreouse dobrada en galego na TVG no 1991.

## Sinopse 
O Capitán Willard é un oficial dos servizos de intelixencia do exército estadounidense ó que lle encomendan a perigosa misión de eliminar a Kurtz, un coronel renegado que se volveu tolo no medio da Guerra de Vietnam. No corazón da selva, nun campamento inzado de cabezas cortadas e cadáveres putrefactos, a enorme e enigmática figura de Kurtz reina como un deus despótico sobre os membros da tribo Montagnard.

## Personaxes 
* Martin Sheen como Capitán Benjamin L. Willard
* Marlon Brando como Coronel Walter E. Kurtz
* Robert Duvall como Tenente Coronel William "Bill" Kilgore
* Frederic Forrest como Jay "Chef" Hicks
* Albert Hall como George Phillips
* Sam Bottoms como Lance B. Johnson
* Laurence Fishburne (nos créditos como "Larry Fishburne") como Tyrone "Mr. Clean" Miller
* Dennis Hopper como Foto xornalista americano
* G.D. Spradlin como Tenente Xenerañ Corman
* Jerry Ziesmer como o home misterioso
* Harrison Ford como Coronel Lucas
* Scott Glenn como Capitán Richard M. Colby
* Bill Graham como Axente das bailarinas
* Cynthia Wood como Bailarina do ano
* Linda (Beatty) Carpenter como Bailarina "Miss Agosto"
* Colleen Camp como Bailarina "Miss Maio"
* R. Lee Ermey como Piloto de helicóptero
* Christian Marquand como Hubert de Marais
* Aurore Clément como Roxanne Sarraut-de Marais
* Roman Coppola como Francis de Marais
* Francis Ford Coppola como o director rodando o combate na praia; el berra "Don't look at the camera, keep on fighting!" (Non mires á cámara, segue loitando).

## Galardóns e nomeamentos 
* 1979: 2 Oscars: Mellor fotografía e son. 8 nomeamentos.
* 1979: Festival de Cannes: Palma de Ouro.
* 1979: Premios David di Donatello: Mellor director estranxeiro.
* 1979: 3 Globos de Ouro: Director, Actor Secundario (Robert Duvall) e Banda Sonora. Nomeado a mellor filme.

## Notas 
## Véxase tamén 
### Outros artigos 
* Lista das mellores películas estadounidenses segundo o American Film Institute
### Ligazóns externas 
* Ficha na IMDb 
* Ficha en AllMovie 
* Ficha en BoxOfficeMojo 
* Ficha en RottenTomatoes
Rán

[miniatura|"Rán" (2004) de [Anker Eli Petersen.]]
Na mitoloxía nórdica, **Rán** (antigo nórdico "mar") é unha deusa do mar. De acordo co libro *Skáldskaparmál* da Edda prosaica escrita por Snorri Sturluson, e co poema *Lokasenna* da *Edda poética*, é a muller do xigante Ægir, co cal tivo nove fillos. Snorri tamén di que ten unha rede coa que tenta capturar homes que se internan no mar.

A súa rede tamén é mencionada na *Reginsmál* e na *Saga Völsunga*, nas que lle deixa o aparello a Loki para que poida capturar a Andvari. Tamén está relacionado con ela a tradición dos mariñeiros de levar ouro con eles para calquera viaxe, de xeito que se afogaban no mar, Rán quedaría satisfeita polo seu agasallo.

## Notas 
## Véxase tamén 
### Outros artigos 
* Lista de deuses xermánicos
José María Vidal González

**José María Vidal González**, finado en Pontevedra o 19 de outubro de 1904, foi un político galego.
## Traxectoria
Vinculado ao Partido Conservador, foi deputado provincial polo distrito de Redondela-Ponte Caldelas e o 22 de abril de 1903 foi elixido presidente da Deputación de Pontevedra, cargo que desenvolveu ata o seu falecemento. Foi gobernador civil interino de Pontevedra desde o 31 de agosto de 1899, por marcha a Madrid de Juan Menéndez Pidal, cargo no que estivo un tempo e que repetiu pola mesma causa en xaneiro de 1900. Durante moitos anos desenvolveu o cargo de vicepresidente da Deputación de Pontevedra.

## Notas
Río Slaney

O **río Slaney** (en irlandés *Abhainn na Sláine*) é un río que flúe ó longo de 117&nbsp;km polo sueste de Irlanda. Nace no monte Lugnaquilla, nas  montañas Wicklow, e atravesa os condados de Wicklow, Carlow e Wexford antes de desembocar finalmente no canal de San Xurxo, no mar de Irlanda e preto da vila de Wexford.

O río e as súas ribeiras son fogar de numerosas especies animais entre as que destacan cisnes, merlos acuáticos, lavancos, garzas reais, picapeixes, lontras, gaivotas choronas, bufos, curuxas, morcegos e cervos. Tamén abundan as troitas e os salmóns.
John Cortes

Dr. **John Emmanuel Cortes**, MBE, é un ecoloxista, zoólogo, xuíz de paz e deputado xibraltareño, membro do Partido Socialista Laborista de Xibraltar. Está casado e ten dous fillos.

## Biografía 
Cortes fundou a Unión dos Estudantes de Xibraltar. En 1976, tornouse o primeiro secretario xeral da *Gibraltar Ornithological & Natural History Society* (GONHS), e desde 1991, director do Xardín Botánico de Xibraltar, cargos que mantivo ata 2011.

Entre 1983 e 1991, foi tamén servidor público, tendo chegado ao posto de Director Xeral da Autoridade de Saúde de Xibraltar. sendo nomeado ministro da Sanidade e Medio ambiente polo ministro xefe, Fabian Picardo.

## Vida académica 
Cortes formouse en ecoloxía en Londres, e doutorouse por Oxford, o 1983.

## Notas 
## Véxase tamén 
### Ligazóns externas 
* John Cortes - Páxina web oficial
Marga Martín

**Margarita Martín Rodríguez**, nada en Ourense o 3 de decembro de 1957, é unha política e psicóloga galega, pertencente ao PSdeG-PSOE.

## Traxectoria
[miniatura|Papeleta do [Partido dos Socialistas de Galicia|PSdeG-PSOE de Ourense das Eleccións xerais de España de 2023.]]
Licenciada en Psicoloxía pola USC e posgrao en Mediación Familiar pola Universidade de Vigo. Foi elixida concelleira en Ourense polo PSdeG-PSOE nas eleccións municipais de 2003, formando parte da oposición. Nos comicios de 2007 repetiu na lista e resultou elixida concelleira, acadando o grupo socialista o goberno, encabezado por Francisco Rodríguez Fernández, e encargouse da carteira de Servizos Sociais, competencia que mantivo con posterioridade ás municipais de 2011, onde figurou como número 2.

En setembro de 2012 o alcalde ourensán dimitiu como consecuencia da Operación Pokémon, e ela ocupou de forma interina a alcaldía durante 15 días ata a toma de posesión do novo alcalde, Agustín Fernández Gallego. Era a primeira vez que unha muller ocupaba a alcaldía da cidade de Ourense na súa historia, se ben a concelleira do Bloque Nacionalista Galego Isabel Pérez substituíra como tenente de alcalde a Rodríguez en numerosas ocasións. Pasou a ser primeira tenente de alcalde e continuou á fronte da área de Servizos Sociais, permanecendo en ditos cargos ata as eleccións de 2015, tralas cales non continuou na primeira liña política.

Dende decembro de 2021 forma parte da Executiva Nacional do PSdeG como Secretaria de Política Sociais, baixo os mandatos de Valentín González Formoso e José Ramón Gómez Besteiro. Nas Eleccións Xerais de 2023 encabezou a candidatura socialista pola provincia de Ourense ao Congreso dos Deputados e foi elixida deputada.

## Véxase tamén 
### Outros artigos 
* Eleccións municipais en Ourense
* Lista de deputados galegos no Congreso desde a Transición
Manuel Casqueiro Paz

**Manuel Casqueiro Paz**, nado en Pontevedra e finado na mesma cidade o 28 de febreiro de 1963, foi un avogado e político galego.

## Traxectoria 
Foi nomeado alcalde de Pontevedra o 15 de abril de 1930, permanecendo no cargo ata 1931. Na República foi propagandista da Unión Regional de Derechas. Presentouse ás eleccións de 1936 pola CEDA, pero non resultou elixido. Finou en Pontevedra o 28 de febreiro de 1963.

## Notas
Ipecac Recordings

**Ipecac Recordings** é unha discográfica independente estadounidense que ten a súa sede en Orinda, unha vila do condado de Contra Costa, en California. Fundárona o 1 de abril de 1999 Greg Werckman, que traballara antes en Alternative Tentacles, Mercury Records e Pick-A-Winner Management, e Mike Patton (Faith No More, Fantômas). A súa sede primeira estivo en Alameda.

Orixinalmente o selo creárono para o único propósito de editar o primeiro álbum de Fantômas, mais despois transformouse para distribuír outros artistas coma The Melvins, Isis e outros dos proxectos e colaboracións de Patton. Ipecac distínguese da maioría dos selos (incluídos os independentes) pola súa política de asinar coas bandas contratos por un único álbum.

O nome do selo vén do xarope de ipecacuaña (*ipecac* en inglés), unha menciña con propiedades eméticas (que provocan o gómito). O seu lema é "Ipecac Recordings, facendo trousar a xente desde 1999" (*Ipecac Recordings - Making People Sick Since 1999*).

## Véxase tamén 
### Ligazóns externas 
* Páxina oficial
El Eco de Cuntis

***El Eco de Cuntis*** foi un periódico editado en Cuntis en 1932.

## Historia e características 
Subtitulado *Defensor de los intereses de la comarca*, apareceu o 14 de agosto de 1932. Era un periódico quincenal. Estaba dirixido por Emilio Dopazo Pérez, que foi substituído por José Arca Rivas dende o número 3, de 11 de setembro. O redactor xefe era Isaac Torres Campos e os redactores Juan Paz Sueiro, Antonio Iglesias Ares e Figaro de Madrid. Entre os colaboradores figuran Alfredo García Ramos, Roberto Blanco Torres, Cándido Porto, José Ameijeiras, José Barros Calvo e Elisardo Graña García; e Roberto Ameijeiras e José Sanmartín Soto (natural da Estrada e crego na parroquia de Ortoño), no eido artístico. O último número conservado é o 6, que se publicou o 26 de outubro de 1932.

Imprimíase na imprenta La Popular, que estaba na rúa Charino 7 en Pontevedra.

## Notas 
## Véxase tamén 
### Bibliografía 
* 
* 
* 

### Outros artigos 
* Lista de publicacións impresas da provincia de Pontevedra